b'\n_START_ARTICLE_\nMlada Bosna\n_START_PARAGRAPH_\nMlada Bosna je ime politi\xc4\x8dkog nacionalisti\xc4\x8dkog pokreta aktivnog u Bosni i Hercegovini uo\xc4\x8di 1. svjetskog rata. Osnovni cilj pokreta je bio okupljanje omladine radi aktivnosti na  pripajanju BiH Kraljevini Srbiji. Makar se deklarativno pozivalo na ujedinjenje i oslobo\xc4\x91enje svih ju\xc5\xbenih Slavena, u praksi je to bio velikosrpski pokret._NEWLINE_Ovaj pokret je najpoznatiji po atentatu na austrougarskog prijestolonaslijednika Franju Ferdinanda i njegovu suprugu Sofiju u Sarajevu 1914. godine, doga\xc4\x91aju koji je slu\xc5\xbebeni povod 1. svjetskom ratu. Pripadnike Mlade Bosne su u tom \xc4\x8dinu organizirali \xc4\x8dasnici srpske vojne obavje\xc5\xa1tajne slu\xc5\xbebe, pod vodstvom Dragutina Dimitrijevi\xc4\x87a Apisa.'